open-index/open-wikipedia-markdown huggingface dataset:
Tarptautinė biatlono sąjunga

**Tarptautinė biatlono sąjunga** (, **IBU**) – tarptautinė sporto federacija, kuri prižiūri ir kuruoja biatlono oficialias varžybas. Federacijos būstinė įsikūrusi Zalcburge, Austrijoje.

## Istorija
Nuo 1953 m. biatlono varžybas rengė Tarptautinė šiuolaikinės penkiakovės sąjunga. 1993 m. liepos 2 d. Londone įkurta tarptautinė biatlono sąjunga, kurios nariais tapo visos šiuolaikinės penkiakovės sąjungos šalys narės. 1998 m. IBU oficialiai pripažinta Tarptautinio olimpinio komiteto.

1999 m. sąjungos būstinė perkelta į Austriją.

## Nacionalinės federacijos

*  Andoros slidinėjimo federacija (laikinasis narys)
*  Argentinos biatlono federacija
*  Armėnijos biatlono federacija
*  Australijos biatlono asociacija
*  Austrijos slidinėjimo federacija
*  Baltarusijos biatlono federacija (suspenduota)
*  Belgijos biatlono federacija
*  Bosnijos ir Hercegovinos slidinėjimo federacija
*  Brazilijos žiemos sporto federacija
*  Bulgarijos biatlono federacija
*  Čilės biatlono federacija
*  Kanados biatlono federacija
*  Kinijos biatlono federacija
*  Kroatijos biatlono asociacija
*  Kipro biatlono federacija
*  Čekijos biatlono sąjunga
*  Danijos slidinėjimo federacija
*  Dominikos biatlono asociacija (laikinasis narys)
*  Ispanijos karališkoji biatlono federacija
*  Estijos biatlono federacija
*  Suomijos biatlono sąjunga
*  Prancūzijos slidinėjimo federacija
*  Vokietijos biatlono federacija
*  D. Britanijos biatlono federacija
*  Gruzijos biatlono federacija
*  Graikijos biatlono asociacija
*  Grenlandijos biatlono federacija
*  Vengrijos slidinėjimo federacija
*  Indijos slidinėjimo federacija
*  Airijos žiemos sporto asociacija
*  Islandijos slidinėjimo asociacija
*  Italijos žiemos sporto federacija
*  Japonijos  biatlono federacija
*  Kazachstano biatlono sąjunga
*  Kirgizijos biatlono federacija
*  Pietų Korėjos biatlono sąjunga
*  Taivanio šiuolaikinės penkiakovės ir biatlono asociacija
*  Latvijos biatlono federacija
*  Libano slidinėjimo federacija
*  Lichtenšteino slidinėjimo federacija
*  Lietuvos biatlono federacija
*  Moldovos biatlono federacija
*  Meksikos slidinėjimo federacija (laikinasis narys)
*  Mongolijos biatlono asociacija
*  Šiaurės Makedonijos biatlono federacija
*  Nyderlandų slidinėjimo federacija
*  Naujosios Zelandijos biatlono federacija
*  Norvegijos biatlono asociacija
*  Lenkijos biatlono asociacija
*  Rumunijos biatlono federacija
*  Rusijos biatlono federacija (suspenduota)
*  Serbijos biatlono federacija
*  Slovakijos biatlono asociacija
*  Slovėnijos biatlono federacija
*  Švedijos biatlono federacija
*  Šveicarijos slidinėjimo federacija
*  Tailando slidinėjimo ir snieglenčių asociacija (laikinasis narys)
*  Turkijos slidinėjimo federacija
*  Ukrainos biatlono federacija
*  JAV biatlono asociacija
*  Uzbekistano techninių sporto šakų centras

## Prezidentai
*  Anders Besseberg (1992-2018)
*  Olle Dahlin (dabartinis)

## Nuorodos
* Oficiali svetainė
RTL Television

**RTL Television** (anksčiau – **RTL plus**), sutrump. **RTL** – stambiausias komercinės televizijos tinklas Vokietijoje, programas transliuojantis kabeliniais, palydoviniais ir skaitmeniniais antžeminiais (DVB-T2) signalais. Priklauso įmonių grupei „RTL Group“.

## Istorija
RTL, kaip antrojo tokio tipo kanalo vokiečių kalba (pirmasis – PKS, dab. Sat.1), transliacijos pradėtos 1984 m. sausio 2 d. Pirmuosius ketverius metus buvo transliuojama iš Liuksemburgo ir teoriškai turėjo apytiksliai 200 000 žiūrovų auditoriją. 1988 m. stotis perkelta į Kelną, Vokietijoje.

Pradžioje RTL buvo ne daugiau nei šalutinis Liuksemburgo radijo produktas, skirtas Vokietijai. Biudžetas buvo nedidelis, tad dauguma pirmųjų eterio vedėjų tiesiog pristatydavo savo radijo laidų formatus, pritaikytus televizijai. Vienas pirmųjų pasisekusių projektų buvo viktorina „Diena, kaip jokia kita diena“ (vok. *Ein Tag wie kein anderer*), kurioje dalyviai varžydavosi dėl atostogų kelionės. Transliacijų eterio pradžioje RTL plus garsėjo mažo biudžeto filmais ir amerikietiškomis programomis. 1988 m. pagal auditorijos kiekį buvo antroje vietoje, po Sat.1.

Visa tai pasikeitė, kai RTL būstinė buvo perkeltą į Kelną. Buvo gautos teisės transliuoti antžeminiais dažniais. Tais pačiais metais RTL įgijo teises transliuoji prestižinės Bundeslygos rungtynes. Sandoris su „Cannon“, kuri tuo metu pasižymėjo tokiais sėkmę atnešusiais filmais kaip „Kalnietis“, o po metų sandoris ir su „Universal Studios“ galiausiai eteriui parūpino aukšto lygio filmų.

2012 m. RTL sudarė sutartį su „Walt Disney Studios Motion Pictures“ transliuoti „Walt Disney Pictures“, „Walt Disney Animation Studios“ (įskaitant „Disneytoon Studios“), „Pixar Animation Studios“, „Disneynature“, „Marvel Studios“, „Lucasfilm“ ir „DreamWorks Pictures“ kino filmus (iki kol 2016 m. buvo pasirašyta nauja sutartis su „Universal Studios“).

## Rinkos dalis


* 1985: 0,4 %
* 1986: 0,7 %
* 1987: 1,2 %
* 1988: 4,1 %
* 1989: 10,0 %
* 1990: 11,5 %
* 1991: 14,4 %
* 1992: 16,7 %
* 1993: 18,9 %
* 1994: 17,5 %
* 1995: 17,6 %
* 1996: 17,0 %
* 1997: 16,1 %
* 1998: 15,1 %
* 1999: 14,8 %
* 2000: 14,3 %
* 2001: 14,8 %
* 2002: 14,6 %
* 2003: 14,9 %
* 2004: 13,8 %
* 2005: 13,2 %
* 2006: 12,8 %
* 2007: 12,5 %
* 2008: 11,8 %
* 2009: 12,5 %
* 2010: 13,6 %
* 2011: 14,1 %
* 2012: 12,3 %
* 2013: 11,3 %
* 2014: 10,3 %
* 2015: 9,9 %
* 2016: 9,8 %


## Išnašos

## Nuorodos
* Oficiali svetainė (vokiečių k.)
Nauji karaliaus drabužiai

**Nauji karaliaus drabužiai** () – danų autoriaus Hanso Kristiano Anderseno pasaka apie karaliaus drabužius, kurie yra nematomi tiems, kurie yra kvaili ir nekompetentingi, nors realybėje jų nėra iš viso. Pasaka yra išversta į daugiau kaip 100 kalbų.

Pasaka pirmą kartą buvo išleista kartu su pasaka „Mažoji undinėlė“ Kopenhagoje, 1837 m. balandžio 7 d.

## Siužetas
Karalius, kuriam rūpi tik jo rūbai ir kaip juos pademonstruoti, nusamdo du audėjus, kurie jam pažada pagaminti geriausios kokybės rūbus. Audėjai iš tiesų yra apsišaukėliai ir įtikina karalių, jog jų pagaminti rūbai yra nematomi tiems, kurie yra netinkami savo pozicijai arba yra beviltiški kvailiai. Rūbų gamybą sukčiai taip pat suvaidina. Taigi niekas, net karalius ar ministrai negali iš tiesų pamatyti drabužių ir todėl yra priversti apsimesti, jog juos mato, antraip, prarastų savo užimamą poziciją. Galų gale apsišaukėliai audėjai praneša, jog drabužiai yra baigti ir suvaidina, kad aprengia karalių. Karalius išvyksta pasirodyti savo žmonėms, kurie taip pat apsimeta, jog mato drabužius nenorėdami pasirodyti kvailiais. Vykstant procesijai staiga vienas mažas vaikas sušaukia, jog karalius yra nuogas ir akimirksniu visa minia taip pat pritaria jam balsu. Karalius suvokia, jog buvo apgautas, tačiau vis tiek tęsia procesiją.

## Lietuviški leidimai

Vaizdas:Nauji karaliaus drabužiai 1992 m.jpg|1992 m.


## Taip pat skaitykite
* Tikėjimas iš troškimo

## Šaltiniai

## Bibliografija
*
Tauručių tvenkinys

**Tauručių tvenkinys** – tvenkinys Lietuvoje, Raseinių rajone, 10 km į šiaurę nuo Ariogalos. Sudarytas užtvenkus Kirkšnovės upę (Dubysos intakas) 13,2 km nuo jos žiočių. Tvenkinio ilgis iš šiaurės į pietus – 1,33 km, plotis – iki 0,15 km. Altitudė 94,1 m. Krantai daugiausia apaugę krūmynais, aukštoki. Aplinkui plyti dirbami laukai. Į pietryčius įsikūręs Tauručių kaimas.

## Šaltiniai
Vailabų tvenkinys

**Vailabų tvenkinys** – tvenkinys Lietuvoje, Raseinių rajone, 6 km į pietvakarius nuo Viduklės. Sudarytas užtvenkus Tramalko upelį (Šešuvies intakas) 0,84 km nuo jo žiočių. Tvenkinio ilgis iš šiaurės rytų į pietvakarius – 0,26 km, plotis – iki 0,08 km. Altitudė 62,9 m. Rytinis krantas aukštokas. Tvenkinio šiaurinis galas užpelkėjęs. Aplink tvenkinį plyti dirbami laukai. Šalia įsikūręs Vailabų kaimas.

## Šaltiniai
Vėjukų tvenkinys

**Vėjukų tvenkinys** – tvenkinys Lietuvoje, Raseinių rajone, 3 km į pietryčius nuo Viduklės. Sudarytas užtvenkus Alsos upę (Šešuvies intakas) 10,5 km nuo jos žiočių. Tvenkinio ilgis iš šiaurės rytų į pietvakarius – 0,52 km, plotis – iki 0,49 km. Altitudė 75,4 m. Krantai žemi, vietomis plačiai užpelkėję, o tvenkinys labai užžėlęs vandens augmenija. Pietrytinėje pakrantėje stūkso Blinstrubiškių miškas, aplink kitas pakrantes – dirbami laukai. Šalia įsikūręs Vejukų kaimas. Atokiau į šiaurę eina automagistralė .

## Šaltiniai
Verėduvaitės tvenkinys

**Verėduvaitės tvenkinys** – tvenkinys Lietuvoje, Raseinių rajone, 9,5 km į rytus nuo Girkalnio miestelio. Sudarytas užtvenkus Šakumos upelį (Dubysos intakas) 1,4 km nuo jo žiočių. Tvenkinio ilgis vakarų į rytus – 0,16 km, plotis – iki 0,08 km. Altitudė 73,1 m. Tvenkinys gausiai užžėlęs vandens augalais. Krantai aukštoki. Pietinis krantas apaugęs medžiais. Aplinkui plyti pievos ir krūmynai.

## Šaltiniai
Dvylika brolių

**Dvylika brolių** () – Brolių Grimų pasaka.

## Siužetas
Karalius nori nužudyti savo dvylika sūnų, tam kad jo tryliktas vaikas, jeigu jis būtų mergaitė, galėtų paveldėti jo karalystę. Karalienė pasako savo jauniausiam sūnui Benjaminui, kad ji įspės juos su vėliava.

Po dvylikos dienų laukimo miške sūnūs pamato raudoną vėliavą, kas reiškia, jog jie yra nuteisti myriop. Broliai prisiekia keršyti kiekvienai mergaitei ir nukeliauja į užburtą namelį giliai miške, kur jie turi išgyventi maitindamiesi gyvūnais.

Po dešimties metų, sesuo sužino apie savo brolius ir jie gyvena kartu santarvėje. Tačiau kai ji, iš nežinojimo, nuskina dvylika baltųjų lelijų, jos broliai pavirsta varnomis ir nuskrenda. Paliepus senolei sesuo nusprendžia nesikalbėti ir nesijuokti septynerius metus tam, kad išgelbėtų savo brolius.

Medžiojantis karalius suranda brolių seserį ir ją veda. Tačiau jo motina apkalba merginos tylą ir įtikina jį sudeginti ją. Dvylika brolių išgelbėja savo seserį iš liepsnų, o pamotė žūsta, visi gyvena ilgai ir laimingai.

## Šaltiniai
FC Ordino

**Ordino FC** – Andoros futbolo klubas iš Ordino. 

## Istorija
Klubas įkurtas 2010 m. Debiutavo Antrame divizione. Nuo 2013 m. rungtyniavo Primera Divisió. Aukščiausias to meto pasiekimas – 5 vieta. 

2016–2017 m. sezone Primera Divisió liko 7 vietoje, pralaimėjo pereinamąsias rungtynes ir iškrito į žemesnį divizioną.

2017–2018 m. sezone tapo Segona Divisió nugalėtojais ir pateko į Primera Divisió.

2018–2019 m. sezone Primera Divisió liko 5 vietoje, o 2019–2020 m. liko paskutiniai ir iškrito į žemesnį divizioną.

2020–2021 m. sezone tapo Segona Divisió nugalėtojais ir pateko į Primera Divisió.

Nuo 2021–2022 m. rungtyniavo Primera Divisió. 2022–2023 m. sezone rungtyniavo Primera Divisió, tačiau liko šeštoje vietoje.

## Sezonai

|}

## Pasiekimai

## Apranga
;Sportinės aprangos pokyčiai:
* Namuose žaidžia juoda apranga. 

## Treneriai
*Carlos Sánchez Muñoz  *(2012–2013)*
*Carles Vallverdú  *(2013)*
*Salvador Estruch  *(2013)*
*José Luis Duque  *(2013–2014)*
*Víctor Manuel Torres Mestre  *(2014)*
*José Quereda  *(2014–2015)*
*Miguel Ángel Lozano  *(2015–2016)*
*Paco Domingo  *(2016–20??)*

## Išnašos

## Nuorodos
* [ Oficiali klubo svetainė:]
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Grenlandai

**Grenlandai** (), ***Grenlandijos inuitai*** – inuitų tauta, gyvenanti Grenlandijoje. Taip pat dalis gyvena išeivijoje Danijoje. Populiacija – ~67 tūkst. žmonių. Kalba inuitų (eskimų) kalbos atmaina – grenlandų kalba, taip pat daniškai. Pagal tikybą dauguma grenlandų yra krikščionys (liuteronai).

Skirstosi į 3 skyrius:
* vakarų grenlandai (*kalaallit*) – didžioji dauguma (~80 %) grenlandų, gyvena Grenlandijos vakarinėse–pietvakarinėse pakrantėse;
* rytų grenlandai (*tunumiit*) – populiacija ~3000 žm., gyvena salos rytinėje pakrantėje, daugiausia Tasilake;
* šiaurės grenlandai, poliariniai eskimai (*inughuit*) – populiacija ~800 žm., tai toliausiai šiaurėje gyvenanti pasaulio tauta. Gyvena salos šiaurėje – Kanake, Siorapaluke ir apylinkėse.
 
Tradicinė grenlandų kultūra bendra su kitais inuitais. Paprastai vertėsi medžiokle, žvejyba.

Grenlandai siejami su Dorseto kultūra, kurios žmonės kraustėsi iš šiaurės Kanados į Grenlandiją. X a. susidūrė su vikingais, kurie grenlandus vadino skrelingais (*skrælingjar*). Nuo XVIII a. grenlandai buvo kolonizuoti danų, su jais metisizavosi, smarkiai nukultūrėjo. Tautinė santalka prasidėjo 1979 m. Grenlandijai gavus autonomiją.


Kulusuk, Inuit couple (6822265499).jpg|Rytų grenlandų pora
No-nb bldsa 3b164.jpg|Grenlandų pora (XIX a. pab.)
Rasmus Berthelsen.jpg|Grenlandų rašytojas, švietėjas Razmusas Bertelsenas (*Rasmus Berthelsen*)
A voyage to the arctic in the whaler Aurora (1911) (14761102236).jpg|Grenlandai iš Jorko kyšulio (1911 m.)
Upernavik first day in class 2007-08-14 2.jpg|Grenlandų vaikai iš Upernaviko


## Kultūra
* Kilautas
* Inuitų kalbos
## Šaltiniai
Viduklės tvenkinys

**Viduklės tvenkinys** arba **Viduklės I tvenkinys** – tvenkinys Lietuvoje, Raseinių rajone, Viduklės miestelyje. Sudarytas užtvenkus Krioklės upelį (Apusino intakas) 1 km nuo jo žiočių. Tvenkinio ilgis iš rytų į vakarus – 0,23 km, plotis – iki 0,07 km. Altitudė 84,9 m. Krantai žemi, vietomis apaugę medžiais. Priešsroviui už 80 m telkšo Viduklės II tvenkinys. Žemiau užtvankos eina kelias .

Tvenkinys 2013 m. buvo nuleistas, išvalytas ir vėl užtvenktas.

## Šaltiniai
Žagarės tvenkinys (Raseiniai)

**Žagarės tvenkinys** – tvenkinys Lietuvoje, Raseinių rajone, 6,5 km į pietus nuo Raseinių. Sudarytas užtvenkus Apusino upelį (Šaltuonos intakas) 0,63 km nuo jo žiočių. Tvenkinio ilgis iš rytų į vakarus – 0,76 km, plotis – iki 0,17 km. Altitudė 76,5 m. Krantai žemi. Aplinkui plyti dirbami laukai.

Tvenkinys įrengtas 1971 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Kanakas

**Kanakas** () arba ***Naujoji Tulė*** – miestas šiaurės vakarų Grenlandijoje, Avanatos savivaldybėje, svarbiausia šiaurės Grenlandijos gyvenvietė. Kanakas įsikūręs fjordo pakrantėje, yra oro uostas (skrydžiai į aplinkines gyvenvietes), medicinos punktas, gaisrinė, meteorologijos stotis, branduolinių sprogimų stebėsenos radaras. Verčiamasi žvejyba, medžiokle, suvenyrų gamyba.

Kanake gyvena šiaurės grenlandų žmonės (dar vadinti „poliariniais eskimais“) – tai toliausiai šiaurėje gyvenanti pasaulio tauta. Jų kalba skiriasi nuo standartinės grenlandų kalbos.

Nors Kanako pakrantes žmonės pasiekė jau II tūkstm. pr. m. e., dabartinė gyvenvietė įsteigta 1953 m., kai amerikiečiai įkūrė Tulės karinę bazę ir iškeldino ten gyvenusius inuitus.

Kanakas yra viena iš toliausiai šiaurėje esančių gyvenviečių. Apylinkėse yra dar kelios gyvenvietės: Siorapalukas (*Siorapaluk, Hiurapaluk* – šiauriausia Grenlandijos gyvenvietė), Savisvikas (*Savissivik, Havighivik*), Kekertatas (*Qeqertat*), Kekertarsuakas (*Qeqertarsuaq*), Moriusuakas. Seniau būta dar kelių gyvenviečių, bet dėl urbanizacijos jos išnyko – į šiaurę nuo Siorapaluko dar buvo Eta (apleista XX a. II-oje pusėje), dar toliau už jos – Anoatoko stovyklavietė.
Žibulių tvenkinys

**Žibulių tvenkinys** – tvenkinys Lietuvoje, Raseinių rajone, 13,5 km į šiaurę nuo Ariogalos, Žibulių gyvenvietės šiaurvakariniame pakraštyje. Sudarytas užtvenkus bevardį upelį (Gynėvės intakas) jo aukštupyje 2,75 km nuo žiočių. Tvenkinio ilgis iš pietų į šiaurę – 0,27 km, plotis – iki 0,06 km. Yra 6 a sala. Altitudė 103,3 m. Krantai žemi. Aplinkui plyti dirbami laukai. Šiaurine pakrante nutiestas kelias .

## Šaltiniai
Akvi Termė

**Akvi Termė** (, ) – miestas Italijos šiaurės vakaruose, Pjemonte, 35 km į pietvakarius nuo Alesandrijos, Bormidos kairiajame krante. Tai kurortas, garsėjantis savo karštosiomis (iki 75 °C) mineralinėmis versmėmis, kurios turi sieros. Akvi Termės sanatorijose gydomos odos, reumatinės ligos. Plėtojamas turizmas.

Mieste yra XI a. katedra (restauruota), XIV ir XV a. pilys. Prie Akvi Termės yra senovės akveduko liekanos.

Akvi Termė jau antikiniais laikais garsėjo savo versmėmis, buvo žinoma kaip .
Biver Krikas

**Biver Krikas** () – miestelis JAV, Kolorado valstijos šiaurėje, Igl apygardoje. Žymus savo slidinėjimo kurortais ir žiemos sporto renginiais.

## Istorija
Apie 1865 m. Biver Kriko apylinkėse pradėjo kurtis namai. 1980 m. oficialiai atidarytas Biver Kirko slidinėjimo kurortas.

## Sportas
1970 m. JAV paskelbė apie laimėjo teisę rengti 1976 m. žiemos olimpines žaidynes Denveryje. Pagal numatytus planus Biver Krike turėjo vykti dalis kalnų slidinėjimo varžybų. 1972 m. įvykus referendumui ir vietiniams gyventojams nepritarus valstijos lėšomis rengti olimpines žaidynes, jos buvo perleistos Austrijos Insbruko miesto organizatoriams.

1999 m. ir 2015 m. Biver Krike vyko dalis Pasaulio kalnų slidinėjimo čempionatų varžybų.
The Thrill of It All

**The Thrill of It All** – antrasis studijinis britų dainininko ir dainų autoriaus Sam Smith albumas, išleistas 2017 m. lapkričio 3 d. Singlas „Too Good at Goodbyes“ susilaukė milžiniško populiarumo visame pasaulyje ir pasiekė pirmąją vietą Jungtinės Karalystės singlų reitinge bei ketvirtąją JAV. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 237 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šio reitingo viršūnę. Jungtinėje Karalystėje buvo parduota per 97 tūkstančius kopijų ir albumas taip pat pasiekė pirmąją reitingo vietą.

2023 m. kovo mėn. duomenimis, Jungtinėje Karalystėje parduota per 780 tūkstančių albumo kopijų ir jis tapęs dukart platininiu. JAV parduota virš dviejų milijonų kopijų, taip pat suteikiant dukart platininį statusą.

## Dainų sąrašas

## Išnašos
Peugeot 3008 DKR

**Peugeot 3008 DKR** – Peugeot pagamintas ralio lenktynių automobilis, skirtas Dakaro ralio ir jo serijų lenktynėms. Su šiuo automobiliu „Peugeot“ komanda dalyvavo 2017 ir 2018 m. Dakaro raliuose, kuriuose pasiekė pergales.

Automobilio pavadinimas skirtas nuo įprasto keliams skirto modelio Peugeot 3008.

## Pergalės Dakare

## Šaltiniai
Agluonėnų tvenkinys

**Agluonėnų tvenkinys** – tvenkinys Lietuvoje, Klaipėdos rajone, 6,5 km į šiaurės rytus nuo Priekulės miesto, Agluonėnų kaime. Sudarytas užtvenkus Agluonos upę (Minijos intakas) 6,5 km nuo jos žiočių. Tvenkinio ilgis iš šiaurės rytų į pietvakarius – 0,62 km, plotis – iki 0,13 km. Šiaurinėje dalyje yra 0,44 ha sala. Altitudė 11,5 m. Krantai žemi. Šiauriniai tvenkinio krantai ir salos krantai apaugę medžiais. Per užtvanką yra įrengtas žuvitakis. Pietine tvenkinio pakrante nutiestas kelias .

Vakarinėje tvenkinio pakrantėje įrengta poilsio zona, parkas.

## Šaltiniai
Wix

„**Wix**“ – pusiau mokama turinio valdymo sistema, teikianti tinklalapių talpinimo, tinklaraštijos, elektroninės komercijos paslaugas.

Pagrindiniai šios turinio valdymo sistemos konkurentai – „Automattic“ bendrovės atvirojo ir uždarojo kodo „WordPress“ turinio valdymo sistemos, „Squarespace“, „Exposure“ ir kt. Bendrovės vertė siekia daugiau nei 2,7 mlrd. JAV dolerių. 2017 m. „Wix“ gavo apie 400 mln. JAV dolerių pajamų. Turi 100 mln. vartotojų. Iš jų 2,5 mln. moka už paslaugas. 2017 m. „Wix“ įsigijo internetinę meno bendruomenę „DeviantArt“ už 36 mln. JAV dolerių.

## Išnašos
Derlingumo jūra

**Derlingumo jūra** (, ) – Mėnulio jūra, esanti matomosios Mėnulio pusės rytiniame pakraštyje. 

Derlingumo jūra (2, žr. schemą) yra piečiau Krizių jūros (1) rytinėje matomosios Mėnulio pusės dalyje. Jos amžius priskiriamas Prenektaro periodui (>3,9 mlrd. metų). Jūra yra netaisyklingos formos. Tai grupė smūginių baseinų ir kraterių, visiškai užlietų sustingusia lava. Kai kurių jų pakraščių kontūrai matomi iš kosmoso. Jūra iš šiaurės į pietus išsitęsia apie 900 km, šiaurinėje dalyje siekia 600 km plotį, plotas apie 326 000−344 000 km². Ryškioje Saulės šviesoje galima pamatyti aplinkinių kraterių per jūrą einančių spindulių, vienas iš jų yra nuo Ticho, esančio už 1800 km į pietvakarius. 

Derlingumo jūra matoma iš Žemės be optinių prietaisų pagalbos. Ji šiaurinėje pusėje susisiekia su Ramybės jūra ir tarp jų yra Taruntijaus krateris (14). Šiaurės rytų pusėje prisišliejusi maža Sėkmės įlanka (6, *Sinus Successus*). Jūros rytiniame pakraštyje yra vienas ryškiausių Mėnulio kraterių Langrenas (8). Nuo jo pietų kryptimi prasideda stambių kraterių Petavijaus grandinė. Kita grupė kraterių ir Pirėnų kalnai pietvakariuose atskiria Derlingumo jūrą nuo Nektaro jūros.

Jūros šiaurėje nuo Taruntijaus kraterio į pietų pusę išsidėsčiusi grupė ilgų gūbrių: *Dorsa Cato* (140 km ilgio), *Dorsa Cushman* (80 km), *Dorsa Cayeux* (130 km). Jūros rytų pusėje pietų kryptimi plyti *Dorsa Geikie* (240 km), kuris susisiekia su plačiu gūbriu *Dorsa Mawson* (180 km). Viena iš jūros įdomybių yra du maži, jauni ir lašo formos krateriai Mesjė (*Messier*, 7x13 km) ir Mesjė A (14x9 km), esantys piečiau Taruntijaus kraterio, nuo kurio pro juos praeina platus šviesus spindulys. Nuo Mesjė kraterių vakarų kryptimi išeina du po truputį vienas nuo kito besiskečiantys išmuštos medžiagos spinduliai, kurie pasiekia jūros pakraštį. Tikėtina, kad Mesjė kraterius išmušė mažas meteoritas, įlėkęs į jūros paviršių 5° kampu iš rytų pusės. Nuo pirminio smūgio susidarė Mesjė krateris, o nuo skilusio ir atšokusio meteorito gabalo − Mesjė A. Šiaurės vakarų pusėje nuo kraterių yra 94 km ilgio siaura įduba *Rima Messier*.

1970 m. Derlingumo jūros rytiniame pakraštyje nusileido TSRS automatizuotas aparatas „Луна-16“, kuris pirmą kartą be žmogaus pagalbos pargabeno į Žemę Mėnulio paviršiaus mėginių (~101 g). 2009 m. jūros šiaurinėje dalyje kontroliuojamai sudužo Kinijos bepilotis aparatas „Chang'e 1“.

## Šaltiniai
Kaftanas

**Kaftanas** () – ilgas viršutinis vyrų drabužis. Siauras, vieneiliu arba dvieiliu užsegimu, ilgomis rankovėmis, dažniausiai sujuosiamas per liemenį. Būdavo siuvamas iš aksomo, milo arba gelumbės.

## Istorija
Kaftanas atsirado Artimuosiuose Rytuose; čia juos dėvėdavo ir moterys. Nuo XIII a. paplito Europoje. XVI–XVIII a. vilkėtas Lietuvoje. Iš pradžių vilkėtas aukštuomenės, vėliau – ir valstiečių.
Vilingas

**Vilingas** (arba ***Vylingas***, ) – miestas Jungtinių Amerikos Valstijų rytuose, Vakarų Virdžinijoje, Ohajo upės kairiajame krante, Apalačų papėdėje; Ohajo apygardos centras. Svarbi kelių sankirta. Juodosios metalurgijos, mašinų gamybos, stiklo, maisto, metalo apdirbimo, keramikos, tekstilės pramonės centras. Veikia dailės muziejus ir galerija, Nepriklausomybės salė, 310 m ilgio kabamasis tiltas per Ohają (savo laiku – ilgiausias kabamasis tiltas pasaulyje), kiti XVIII–XIX a. architektūros paminklai.

2010 m. 91,2 % Vilingo gyventojų buvo baltieji, 5,1 % – afroamerikiečiai, 2,4 % – mišrios kilmės.

## Istorija

1769 m. Vilingą įkūrė JAV pionierius Ebenzeris Zeinas (*Ebenezer Zane*). Miestas nuo 1803 m. XIX a. pirmojoje pusėje nutiesus kelią į Vilingą ir tiltą per Ohają, miestas tapo dideliu pramonės centru (didžiausiu valstijoje). Klestėjo metalo apdirbimo, tabako pramonė. Po II pasaulinio karo pramoninė reikšmė sumenko.

## Šaltiniai
Baltagyslė karpažolė

**Baltagyslė karpažolė** (*Euphorbia leuconeura*) – karpažolinių (*Euphorbiaceae*) šeimos augalas. Kilęs iš Madagaskaro.

Ši karpažolė (*Euphorbia leuconeura*) vadinama baltagysle, nes taip galima išversti iš lotynų kalbos, nors oficialaus patvirtinto lietuviško pavadinimo ji kol kas dar neturi. Anglakalbiai ją vadina *Madagascar jewel* („Madagaskaro brangakmenis“).

Kambariuose auginama senokai, nes gan lengva pasidauginti sėklomis. Pats augalas savaime auga tik Madagaskare. Augdama mažu medeliu, ten jis pasiekia beveik 2 m aukštį. Iš briaunoto ir šiurkštaus stiebo skleidžiasi pailgi, elipsės formos, stamboki ir sodriai žali lapai, kurie yra su išraiškingais baltais gyslų brūkšneliais (iš čia ir kilęs rūšies pavadinimas).

## Nuorodos

* http://www.manonamai.lt/mano-sodas-ir-kiemas/kiemas/karpazole-norintiems-nereiklaus-kambarinio-augalo.d?id=70751980
Vilsono pusiasalis

**Vilsono pusiasalis** () – pusiasalis pietryčių Australijoje, Viktorijos valstijoje, į pietryčius nuo Melburno. Ilgis 35 km, plotis iki 22 km. Pusiasalyje, išsikišančiame į Baso sąsiaurį, yra piečiausia Australijos žemyno vieta – Pietų kyšulys (*South Point*). Kyšulyje įrengtas švyturys.

Vilsono pusiasaliui būdingi įprasti pietų Australijos kraštovaizdžiai – smėlynai, papartynai. Čia sutinkama ~300 stuburinių gyvūnų rūšių (tarp jų – koalų, echidnų, vombatų), virš 140 paukščių rūšių. Nuo 1908 m. pusiasalio gamta saugoma Vilsono pusiasalio nacionaliniame parke.


Wilsons Promontory southwest 5 Stevage.jpg|Normano paplūdimys
Wilsons Promontory lighthouse 4 Stevage.jpg|Pietų kyšulio švyturys
Wilsons Promontory southeast 15 Stevage.jpg|Vaterlo įlankos rieduliai
Wilsons Prom Grasstrees.jpg|*Xanthorrhoea australis* augalai pusiasalyje


## Šaltiniai
Penya Encarnada d'Andorra

**Andoros „Penya Encarnada“** – Andoros futbolo klubas iš Andoros la Veljos.

## Istorija
Klubas įkurtas 2009 m. Nuo 2009–2010 m. rungtyniavo Segona Divisió (II pakopa).

2015–2016 m. rungtyniavo Primera Divisió, liko aštuntoje vietoje ir po sezono buvo perkelti į žemesnį divizioną. 

2016–2017 m. rungtyniavo Segona Divisió ir liko antroje vietoje. Po sezono perkelti į aukštesnį divizioną.

2021–2022 m. sezone tapo Segona Divisió nugalėtojais. Po sezono perkelti į aukštesnį divizioną.

2022–2023 m. sezone rungtyniavo Primera Divisió, tačiau liko penktoje vietoje.

## Pasiekimai

## Sezonai

|}

## Apranga

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
FS La Massana

**La Masanos FS** – Andoros futbolo klubas iš La Masanos.

## Istorija
Klubo ištakos siekia 2005 m. Rungtyniavo Segona Divisió (antra pakopa). 

2018–2019 m. iškovojo trečią vietą, 2019–2020, 2020–2021, 2021–2022 m. užėmė antrąsias vietas.

## Pasiekimai
; Segona Divisió
*  **Antroji vieta (3):** 2019–2020, 2020–2021, 2021–2022 m.

## Sezonai

|}

## Spalvinė gama
* Ankstesniais metais klubo spalvomis buvo balta ir juoda.

* Pastaruoju metu pakito spalvinė gama: oranžinė ir juoda.

## Apranga
; Sportinės aprangos pokyčiai.
* Namuose žaidžia juoda balta apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
CF Atlètic Amèrica

**Eskaldeso-Engordanio „Atlètic Amèrica“** – Andoros futbolo klubas iš Eskaldeso-Engordanio.

## Istorija
Klubas įkurtas 2015 m. Tais pačiais metais debiutavo Segona Divisió (antra pakopa). Jose užėmė 7 vietą. 2016–2017 m. sezone liko treti. 2018–2019 m. nedalyvavo čempionate.

## Pasiekimai
; Segona Divisió
*  **Antroji vieta (1):** 2022–2023 m.

## Sezonai

|}

## Klubo spalvinė gama

; Aprangų gamintojai
* Nežinomi metai: Joma
* Nežinomi metai: Givova

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Išnašos

## Nuorodos
* [ https://www.soccerway.com/team/atletic-america/GKsHJO1H/SOCCERWAY]
* Transfermarkt
* Globalsportsarchive
Vindzoras ir Meidenhedas

**Vindzoras ir Meidenhedas** () – karališkoji apygarda (*Royal Borough*) Anglijoje, Berkšire, Temzės dešiniajame krante, į vakarus nuo Londono. Administracinis centras – Meidenhedas.

Apygarda sudaryta 1974 m., prie Vindzoro prijungus Meidenhedą.

Meidenhedas yra pagrindinis apygardos miestas – pramoninis centras, bei daugiausia gyventojų turinti gyvenvietė. Taip pat į apygardą patenka karališkasis Vindzoro miestas su Vindzoro karalių pilimi (XI a.), Šv. Jurgio bažnyčia.

Kitos gyvenvietės: Eskotas (*Ascot*), Brėjus (*Bray*), Kliueras (*Clewer*), Kukamas (*Cookham*), Dačetas (*Datchet*), Itonas (*Eton*), Iton Vikas (*Eton Wick*), Hortonas (*Horton*), Senasis Vindzoras (*Old Windsor*), Saningdeilas (*Sunningdale*), Saninghilas (*Sunninghill*), Voltam Sent Lorensas (*Waltham St Lawrence*), Vait Voltamas (*White Waltham*), Reisbaris (*Wraysbury*).

## Šaltiniai
Vynuogininkystė

**Vynuogininkystė** – žemės ūkio šaka, kurios specializacija – vynmedžių auginimas. Turi pagrindines 4 paskirtis: šviežių vynuogių tiekimas, žaliavos vyno pramonei tiekimas, razinų gamyba, žaliavos konservų pramonei (sultims, kompotams, uogienėms ir kt.) tiekimas.

Vynuogininkystės atsiradimas datuojamas žalvario amžiumi (kai sukultūrintas tikrasis vynmedis). Seniausi vynmedžių auginimą liudijantys radiniai aptinkami iš laikotarpio, siekiančio 7000 metų nuo šių laikų. Maždaug prieš 5–7 tūkstančius metų vynuogininkystė paplito po Mesopotamiją, Siriją, Egiptą, prieš 3000 metų vynuogės pradėtos auginti Graikijoje, prieš 2000 metų – Užkaukazėje, Vidurinėje Azijoje. Romėnų laikais vynuogininkystė plėtota daugelyje imperijos žemių – vystyta Prancūzijoje, Ispanijoje, Šiaurės Afrikoje. Po didžiųjų geografinių atradimų vynuogininkystė pradėta plėtoti Amerikoje (ypač Čilėje, Argentinoje, JAV), Australijoje, Pietų Afrikoje.

XX a. pab. didžiausi vynuogynų plotai driekėsi Ispanijoje, Italijoje, Prancūzijoje, Turkijoje, buv. Jugoslavijos šalyse, Rumunijoje, Bulgarijoje, Alžyre, Portugalijoje, JAV.

Vynuogių auginimui palankiausios sritys yra ties subtropikais – maždaug tarp 30 ir 50° lygiagrečių abiejuose pusrutuliuose. Toliau šiaurėje vynuogės dėl šalnų, saulės stygiaus nušąla, nesunokina pakankamai saldžių uogų, joms taip pat nepalankus pernelyg karštas, sausringas ar labai lietingas klimatas.

Svarbiausios vynuogininkystės užduotys yra vynuogynų apsauga nuo kenkėjų, ligų, tinkamas drėkinimas, lajos priežiūra, tręšimas, derliaus nuėmimas.

## Šaltiniai
Kaplinė žemdirbystė

**Kaplinė žemdirbystė** – vienas iš primityviųjų žemdirbystės metodų. Būdingas pirmykštėse medžiotojų-rankiotojų bendruomenėse. Kapliai gaminami iš ragų, kaulų ar akmenų. Tokiais įrankiais galima įdirbti nedidelius žemės plotus šalia gyvenviečių. Paprastai tokiose bendruomenėse žemdirbystė tik iš dalies atstoja laukinių augalų rankiojimo, medžioklės, žvejybos laimikius. Žemdirbyste kaip ir rankiojimu dažniausiai užsiima moterys.

Seniausi tokių įrankių radiniai Lietuvoje aptikti neolite II–III tūkst. pr. m. e. Lietuvoje pastarosios žemdirbystės laikotarpiu buvo auginami tik javai. Jie buvo sėjami kelerius metus iš eilės toje pačioje vietoje, o nusialinus žemei, sklypas buvo apleidžiamas ir ruošiamas naujas kitoje vietoje. Geležies amžiuje ją pakeitė lydiminė, vėliau dirvoninė žemdirbystė.

## Literatūra
* Žemdirbystė. Vadovėlis. Aleksandro Stulginskio universitetas. 2013 m.
Dirvoninė žemdirbystė

**Dirvoninė žemdirbystė** – vienas iš primityviųjų žemdirbystės metodų, vykdoma pasitelkus arklių ir jaučių traukiamajai jėgą. Naudojami arklai.

Lietuvoje atsiradusi I a. valstiečių tarpe pakeitė lydiminę žemdirbystę. Nunyko XX a. Kadangi didėjo gyventojų skaičius buvo vis sunkiau rasti vietos naujiems lydimams, arti gyvenviečių mažėjo miškų plotai. Valstiečiams tai leido geriau įdirbti žemę ir ilgiau naudoti iš miško atkovotą lauką. Žemė būdavo padalijama į dvi dalis: vienoje 5–8 metus iš eilės sėdavo javus, soras, o kita dalis dirvonuodavo. Apleistas laukas būdavo vadinamas dirvonu. Žemės nedirbdavo iki 8–12 metų. Per šį laikotarpį medžiai neišaugdavo, bet krūmais žemė apželdavo.

## Literatūra
* Žemdirbystė. Vadovėlis. Aleksandro Stulginskio universitetas. 2013 m.
CE Carroi

**Andoros „Carroi“** – Andoros futbolo klubas iš Andoros la Veljos.

## Isorija
Klubas įkurtas 2015 m. 2015–2016 m. sezone Segona Divisió užimta antra vieta. Dalyvavo pereinamosiose rungtynės dėl patekimo į elito divizioną, bet nepateko.

Nuo 2019–2020 m. rungtyniavo Primera Divisió. Debiutiniame sezone liko septintoje vietoje. 

2020–2021 m. sezone vėl buvo septintoje vietoje.

2021–2022 m. sezone Primera Divisió liko aštuntoje vietoje ir po sezono iškrito į Segona.

## Pasiekimai
* Primera Divisió
:septinta vieta: 2019–2020, 2020–2021 m.
* Segona Divisió 
: antra vieta: 2015–2016, 2018–2019 m.

## Sezonai

|}

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* Twitter paskyra
* SOCCERWAY
* FLASHSCORE
* FAF svetainė
* Transfermarkt
* Globalsportsarchive
Vinčos kultūra

**Vinčos kultūra** – vidurinio ir vėlyvojo neolito kultūra, gyvavusi Balkanų pusiasalyje maždaug tarp V tūkstm. pr. m. e. pabaigos ir IV tūkstm. pr. m. e. Pavadinta pagal Vinčos kalvos archeologinę vietovę Dunojaus pakrantėje, netoli Belgrado (Serbija). Kitų, šiai kultūrai priskiriamų radinių rasta Moravos, Vardaro slėniuose, taip pat Rumunijoje (Turdaše), Bosnijoje (prie Tuzlos).

Pirmieji Vinčos kultūros gyventojai gyveno pusiau žeminėse, vėliau ėmė statytis stačiakampius stulpinius namus. Dirbo akmeniniais ir raginiais įrankiais, turėjo varinių dirbinių. Darė plonasienius keraminius indus, puoštus raštais, keramines statulėles. Vertėsi gyvulininkyste, žemdirbyste, žvejyba.

1908 m. Vinčos kalvą ištyrė serbų archeologas Milojė Vasičius.

Vinčos kultūros kilmė neaiški. Gali būti, kad ji atkeliavusi iš Mažosios Azijos, nors Kolinas Renfriu teigia ją kilus iš vietinės Starčevo kultūros. Marija Gimbutienė mano, kad Vinčos kultūra žymėjo paskutinę Senosios Europos stadiją – vėliau ją užkariauja indoeuropiečiai iš Ponto stepės.

1961 m. Terterios vietovėje (Rumunija), kapavietėje rastos molinės lentelės bei figūrėlės. Ant kai kurių dirbinių rasta piktogramų, primenančių raštą. Dalis tyrėjų šiuos įrašus laiko pirmykščiu Vinčos raštu. Kadangi radiniai datuojami ~VI–V tūkstm. pr. m. e., šie spėjami rašto ženklai amžiumi pranoksta šumerų dantiraštį.


Lady of Vinca.jpg|Moteriška Vinčos kultūros figūrėlė
Винча — Бело брдо 2.jpg|Moliniai Vinčos indai
Tărtăria Amulet.png|Žymenys ant Terterios amuleto
Vincanska kuca1.jpg|Vinčos kultūros būsto rekonstrukcija


## Šaltiniai
Dominikiečiai

**Dominikiečiai** () – lotynoamerikiečių tauta, susiklosčiusi Dominikos Respublikoje. Dabar domininkiečiai sudaro didelę diasporą JAV, taip pat gyvena Ispanijoje, Puerto Rike, Kanadoje, Venesueloje, Argentinoje ir kt. Populiacija – apie 10–12 mln. žmonių. Didžiuma dominikiečių yra mulatai (75 %), kiti – baltieji (15 %) ir juodaodžiai (daugiausia haitiečių kilmės). Vartoja vietinę ispanų kalbos tarmę. Tikintieji – krikščionys (daugiausia Romos katalikai, yra adventistų, sekmininkų ir kt.).

Dominikiečiai susidarė susimaišius atvykėliams iš Europos (daugiausia ispanams, prancūzams) ir iš Vakarų Afrikos atgabentiems vergams. Dalis dominikiečių kilę iš Espanjoloje iki užkariavimo gyvenusių indėnų tainų.

Verčiasi žemės ūkiu (plantacijose augina cukranendres, bananus, vaismedžius), gyvulininkyste, dirba paslaugų bare.
 
Tradicinė dominikiečių apranga kreoliška, priešingai nei haitiečiai, dominikiečiai vyrai nešioja sombrerus.

Būdingas dominikiečių valstiečių būstas – *boyo*, dažnai žydraspalvis, su raudonais apvadais ir durimis. Miestams būdinga tradicinė pietų Ispanijos architektūra.

Liaudies muzikoje, šokiuose persipina ispaniškos, afrikietiškos ir indėniškos tradicijos. Pats populiariausias šokis merengė paplito XIX a. Liaudies dainos skirstomos į džiugiąsias aginaldo (*aguinaldo*) ir graudžiąsias viljasinko (*villacinco*).


People of Bayahibe, Dominican Republic.jpg|Vaikinai iš Bajahibės
Carnival 002 4412.JPG|Dominikietės karnavalo dalyvės
Dominicans.jpg|Dominikiečių vaikai
Merengue Dominicano.jpg|Merengės šokėjai


## Šaltiniai
Rudolfas II

**Rudolfas II** (1552 m. liepos 18 d. – 1612 m. sausio 20 d.) – Šv. Romos imperatorius (1576–1612 m.), Austrijos ir Kroatijos karalius (1572–1608 m.), Čekijos karalius (1575–1611 m.), Vokietijos karalius (1575–1612 m.); Habsburgų dinastijos narys.

## Gyvenimas

Rudolfas II gimė Vienoje, 1552 m. liepos 18 d. Jis buvo vyriausiasis Maksimiliano II, Šv. Romos imperatoriaus, ir Marijos Ispanės, Karolio V ir Isabelės Portugalės dukros, sūnus.

Rudolfas II, būdamas 11 m., aštuonerius metus praleido pas dėdę Pilypą II Habsburgą Ispanijoje. Būdamas 19 m. grįžo į Vieną.

Nuo 1583 m. gyveno Prahoje, čia įkūrė kunstkamerą, turėjusią didelės reikšmės XVII a. Europos mokslo plėtrai. Rudolfas II atsisakė religinės tolerancijos politikos, apribojo protestantų privilegijas ir atnaujino karą su Osmanų imperija. 

Likusią savo gyvenimo dalį Rudolfas II gyveno itin saugomas pavaldinių, gyvendavo slaptai ir dažniausiai likdavo namuose, nenorėjo keliauti ar net dalyvauti kasdieniuose valstybės reikaluose. Jį labiau domino okultiniai mokslai, daugiausia astrologija ir alchemija, kuri Renesanso laikotarpiu buvo ypač populiari, taip pat daugybė asmeninių pomėgių, tokių kaip jodinėjimas, laikrodžiai, kolekcionavimas ir mecenavimas. Rudolfą kankindavo periodiškai pasireiškiantys melancholijos (depresijos) atvejai, kurie buvo dažni tarp Habsburgų.

Mirė 1612 m. sausio 12 d. Prahoje, sulaukęs 59 metų.

## Išnašos

## Literatūra
* Marshall, Peter (2006). *The Magic Circle of Rudolf II: Alchemy and Astrology in Renaissance Prague*. . Taip pat išleista pavadinimu *The Theatre of the World: Alchemy, Astrology and Magic in Renaissance Prague* (JK, ; Kanadoje, ); bei minkštu viršeliu *The Mercurial Emperor: The Magic Circle of Rudolf II in Renaissance Prague* (2007) .
Alison Doody

**Elison Dudi** () (g. 1966 m. lapkričio 11 d. Dublinas) – airių kino ir televizijos aktorė bei modelis.

Gimė pasiturinčioje šeimoje ir buvo jauniausia iš 3 vaikų. Mokėsi Dublino menų koledže, tačiau jį metė, nusprendusi tapti modeliu. 

1985 m. ji debiutavo kine, bondidos filme „Žvilgsnis į žmogžudystę“. Vaidmuo buvo epizodinis, tačiau Elison vis vien yra vadinama Bondo mergina ir iki šiol yra jauniausia iš visų aktorių. 1986 m. žurnalas „Screen World“ įtraukė ją tarp dvylikos perspektyviausių aktorių.

1989 m. ji vaidino filme „Indiana Džounsas ir paskutinis kryžiaus žygis“, o 1991 m. – TV seriale „ Selling Hitler“.

1993-2004 m. Elison nesifilmavo, o vėliau sugrįžo į ekranus, atlikdama nedidelius antrapląnius vaidmenis. Dėl mažamečių dukterų 2002 m. ji atsisakė Eovynos vaidmens filme „Žiedų valdovas. Dvi tvirtovės“ (šis atiteko Mirandai Otto).

1994-2006 m. buvo ištekėjusi už media kompanijos „Independent News & Media“ vadovo Gavino O‘Reilly, su kuriuo susilaukė 2 dukterų.

## Dalinė filmografija
* Žvilgsnis į žmogžudystę (1985)
* Indiana Džounsas ir paskutinis kryžiaus žygis (1989)

## Šaltiniai

## Nuorodos

* IMDb profilis
* Oficiali svetainė
Pelėdų kalnas

**Pelėdų kalnas** (dar žinomas kaip ***Ąžuolų kalnas***, seniau ***Antakalnis***) – kalva ir parkas Kaune, Žaliakalnyje, taip vadinamas dėl parką juosiančią tvorą puošiančių skulptoriaus Vinco Grybo sukurtų pelėdų skulptūrų.

## Istorija

Anksčiau vietovė vadinosi Antakalniu arba Kauno Antakalniu. Apie 1800 m. čia buvo vieni iš miesto įtvirtinimų, kadangi ant kalno gerai matėsi visas Kauno senamiestis.

Besiplečiantis Kauno miestas XIX a. pradžioje pasiekė Ąžuolų kalną, kuriame įsikūrė to meto inteligentai: dailininkai Vladas Didžiokas, Barbora Didžiokienė, Jonas Šileika, skulptorius Juozas Zikaras. Lietuvai paskelbus nepriklausomybę 1918 m. dailininkui Justinui Vienožinskiui nurodyta rasti vietą Kaune meno mokyklos steigimui, jo rekomendavimu Ąžuolų kalne 1922 m. pradėta statyti Kauno meno mokykla. 1924 m. skulptorius Vincas Grybas mokyklos sklypą juosiančiai tvorai papuošti sukūrė pelėdų skulptūras, dėl kurių vėliau ir visas kalnas imtas vadinti Pelėdų kalnu.

1962 m. ant kalno įrengtos valstybinio taikomosios dailės susivienijimo „Praktika“ dirbtuvės, 2014 m. nupirktos bendrovės „REES investicija“, planavusios buvusiose dirbtuvėse įrengti loftus su kūrybinėmis dirbtuvėmis. Kauno kolegija prieštaraudama šiam veiksmui inicijavo peticiją dėl Pelėdų kalno vientisumo išsaugojimo.

2001 m. kovo 13 d. Kauno meno mokyklos pastatų kompleksas kartu su jame esančia tvora su pelėdų skulptūromis įrašytas į LR Nekilnojamųjų kultūros vertybių registrą. 2003 m. spalio 9 d. paskelbtas kultūros paminklu. 2007 m. birželio 19 d. LR Vyriausybės nutarimu įrašytas į Valstybinės reikšmės istorijos, archeologijos ir kultūros objektų sąrašą.

## Šaltiniai
Dovilų II karjeras

**Dovilų II karjeras** – karjero tvenkinys Lietuvoje, Klaipėdos rajone, 3 km į pietvakarius nuo Gargždų miesto centro. Sudarytas išeksploatavus žvyro išteklius ir prisipildžius vandens. Tvenkinio ilgis iš šiaurės rytų į pietvakarius – 0,37 km, plotis – iki 0,33 km. Altitudė 24,8 m. Šiaurinis krantas aukštokas, pietinis - žemas, užpelkėjęs, apaugęs krūmynais, netoliese telkšo Dovilų I karjeras, į vakarus – nedidukas 1,1 ha tvenkinys, šiauriau – Gargždų karjeras. Šalia šiaurinio kranto esančiame karjere tebevyksta žvyro gavyba. Tvenkinys nenutekantis, priklauso Minijos upės baseinui. Šalia įsikūręs Kulių kaimas.

## Šaltiniai
Birgijus (Mėnulio krateris)

**Birgijus** (, ) – smūginis Mėnulio krateris, esantis Mėnulio matomosios pusės pievakariuose. Pavadintas šveicarų matematiko, astronomo ir laikrodininko Josto Biurgio (lotyniškai Birgijus, 1552−1632) garbei.

Birgijaus krateris yra į vakarus nuo Drėgmės jūros Mėnulio pietvakarinėje pusėje. Skersmuo 87 km, sienos iškyla 2,1 km virš dugno. Birgijus yra pažymėtinas Mėnulio krateris ne tiek dėl savęs, kiek dėl jo rytinėje sienoje įsiterpusio jauno ir šviesaus Birgijaus A kraterio (19 km skersmens, ), kuris turi daugiau nei 300 km ištįsusių spindulių sistemą, gerai matomą iš Žemės. „Kagujos“ duomenys rodo, kad Birgijaus A krateris išmuštas prieš 48 mln. metų, bet tai įmanoma patvirtinti tik paėmus mėginius iš kraterio. Kitoje Birgijaus kraterio pusėje ir šiek tiek šiauriau yra Birgijaus D krateris (27 km skersmens). Šiaurinėje Birgijaus kraterio pusėje pralaužęs jo sieną prasideda slėnis, kuris šiaurėje sujungia kraterį su įduba *Rimae Sirsalis
*.

## Šaltiniai
Gargždų karjeras

**Gargždų karjeras** arba **Skaidrusis karjeras** – karjero tvenkinys Lietuvoje, Klaipėdos rajone, Gargždų miesto pietvakariniame pakraštyje. Sudarytas išeksploatavus žvyro išteklius ir prisipildžius vandens. Tvenkinio ilgis iš vakarų į rytus – 0,76 km, plotis – iki 0,61 km. Yra rytinėje dalyje 0,19 ha sala. Altitudė 25,4 m. Krantai neaukšti, daugiausia apaugę medžiais ir krūmynais. Pietvakariniame krante įrengtas paplūdimys. Į pietus telkšo Dovilų I karjeras ir Dovilų II karjeras, į pietryčius esančiame karjere tebevyksta žvyro gavyba, į rytus – telkšo virtinė smulkių karjerų tvenkinių. Tvenkinio vakarine pakrante nutiestas kelias , įsikūrusi sodų bendrija. Tvenkinys nenutekantis, priklauso Minijos upės baseinui.

Į pietus nuo tvenkinio įsikūrę Dovilų ir Kulių kaimai. Į šiaurės rytus nuo karjero, medžiais apaugusiame kalnelyje, saugomos Kuršlaukio senosios kapinės.

XX a. 1-ojoje pusėje būsimojo karjero pakraščiu ėjo Dovilų–Laugalių siaurasis geležinkelis.

## Šaltiniai
Greičiūnų tvenkinys

**Greičiūnų tvenkinys** – tvenkinys Lietuvoje, Klaipėdos rajone, 8 km į šiaurės rytus nuo Gargždų. Sudarytas užtvenkus Trumpės upę (Žvelsos intakas) 1,4 km nuo jos žiočių. Tvenkinio ilgis iš šiaurės į pietus – 1,45 km, plotis – iki 0,21 km. Altitudė 56,5 m. Krantai aukštoki, apaugę medžiais. Šiaurinėje pakrantėje stūkso Mikoliškių miškas. Aplinkui plyti dirbami laukai. Šalia įsikūręs Greičiūnų kaimas, į pietus – Lapių gyvenvietė.

Tvenkinys įrengtas 1985 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Lietuvos futbolas 2018 m.

**Lietuvos futbolo varžybos 2018 m.** – futbolo varžybos, vykusios Lietuvoje 2018 metais. Sezono apdovanojimai buvo įteikti lapkričio 29 d. LFF bendruomenės šventėje.

## Lygos

Pagrindinės pirmenybės organizuotos vieningoje lygoje. Registracija į pirmus du divizionus pradėta 2017 m. lapkritį.

## Taurės

## Tarptautinė arena
### UEFA klubiniai turnyrai

Europos turnyruose žaidė 4 Lietuvos komandos:
* Marijampolės „Sūduva“ (Čempionų lyga, Europos lyga);
* Kauno „Stumbras“ (Europos lyga);
* Vilniaus „Žalgiris“ (Europos lyga);
* Trakų FK (Europos lyga).

### Rinktinė

Lietuvos vyrų futbolo rinktinė sužaidė 12 rungtynių. Pirmąkart istorijoje imta rengti UEFA Tautų lyga – šiame turnyre debiutavo ir Lietuvos rinktinė.

## Moterys

Lietuvos čempionės FC Gintra dalyvavo prestižiniame turnyre – UEFA moterų čempionų lyga 2018–2019 m.

 sužaidė šias rungtynes:

## Šaltiniai

## Nuorodos
* Lithuania 2018 (Rsssf.org)
2018 m. Virslīga

**2018 m. [[Virslīga]]** – Latvijos 2018 m. aukščiausiosios futbolo lygos sezonas. Prasidėjo 2018 m. pavasarį ir baigėsi 2018 m. lapkričio 10 d.
  
## Dalyviai
* Jūrmalos „Spartaks“, FK Jelgava, RFS, Riga FC, FK Liepaja/MOGO, Metta/LU, FK Ventspils. 
* Prie šių klubų prisijungė 2017 m. Pirmos lygos nugalėtojai FK Valmiera. Paskutinį kartą jie Virslīga kovojo 2003 m.

## Turnyrinė padėtis
* Riga FC tapo čempionais. (Pirmą kartą.)

; Lyderystė pagal turus:


ImageSize = width:900 height:80
PlotArea = left:15 right:25 bottom:40 top:0
Period = from:0.5 till:28.5
ScaleMajor = unit:year increment:1 start:1
TimeAxis = orientation:horizontal
Colors = 
  id:Вентспілс value:yellow
  id:Лієпая value:red
  id:Єглава value:claret
  id:Спартакс value:coral
  id:Рига value:skyblue
  id:РФШ value:blue
PlotData=
  anchor:till
  bar:Leaders width:15 mark:(line,white) align:left fontsize:S
  from: 0.5  till: 1.5 shift:(-40,15) color:Вентспілс text:"Ventspils"
  from: 1.5  till: 2.5 shift:(-21,15) color:Лієпая text:"Liepaja"
  from: 2.5  till: 4.5 shift:(-43,15) color:РФШ text:"RFS"
  from: 4.5  till: 6.5 shift:(-46,15) color:Лієпая text:"Liepaja"
  from: 6.5  till: 19.5 shift:(-211,15) color:РФШ text:"RFS"
  from: 19.5  till: 28.5 shift:(-140,15) color:Рига text:"Riga"


## Pereinamosios rungtynės
* Dėl išlikimo rungėsi elito lygoje 7 vietą užėmusi Metta/LU ir Pirmos lygos komanda SK Super Nova.
* Rungtynės buvo žaidžiamos 2018 m. lapkričio 14 ir 17 dienomis.

* Metta/LU nugalėjo varžovus bendru dvejų rungtynių rezultatu 10-2 ir išsaugojo vietą elito divizione.

## Taip pat skaitykite
* 2018 m. 1. līga – 2018 m. Pirma lyga

## Išnašos

## Nuorodos
* RSSSF duomenų bazė:
: Čempionų sąrašas
: Latvijos futbolo istorija
: 2018 m. Virslīga
Dovilų I karjeras

**Dovilų I karjeras** – karjero tvenkinys Lietuvoje, Klaipėdos rajone, 3 km į pietvakarius nuo Gargždų miesto centro, Dovilų miestelio šiaurrytiniame pakraštyje. Sudarytas išeksploatavus žvyro išteklius ir prisipildžius vandens. Tvenkinio ilgis iš šiaurės į pietus – 1 km, plotis – iki 0,67 km. Altitudė 24,3 m. Krantai neaukšti, šiaurinis ir šiaurrytinis užpelkėję, apaugę krūmynais. Pietiniame krante įrengti 2 paplūdimiai. Į šiaurę už 25 m telkšo Gargždų karjeras, į šiaurės rytus – 1,1 ha karjero tvenkinys ir Dovilų II karjeras. Rytinėje pakrantėje įsikūrusi sodininkų bendrijų gyvenvietė Kuliai. Vakaruose telkšo 1,5 ha karjero tvenkinys ir nutiestas kelias . Karjeras nenutekantis, priklauso Minijos upės baseinui.

XX a. 1-ojoje pusėje būsimojo karjero pakraščiu ėjo Dovilų–Laugalių siaurasis geležinkelis.

## Šaltiniai
Palaungai

**Palaungai** () – tauta (ar tautų grupė), gyvenanti Mianmare. Palaungai laikomi senaisiais Šanų plynaukštės gyventojais. Kalba keliomis giminingomis palaungų kalbomis (arba dialektais), kurios priklauso austroaziečių kalbų šeimai. Taigi, etniškai ir lingvistiškai yra giminingi monams, khmerams, va ir blangams.

Vakarų kalbose jie žinomi tarp bamarų naudojamu egzonimu. Tuo tarpu save jie vadina **daang** (priklausomai nuo tarmės: *naaŋ*, *daaŋ*, *toaŋ*, arba *laaŋ*). Iš šio savivardžio yra kilęs kiniškas jų pavadinimas **deangai** ().

Spėjama palaungų populiacija siekia apie 557 000 žmonių. Dauguma jų gyvena Mianmare, tačiau nedidelės diasporos randamos gretimose teritorijose Kinijoje, Tailande. Palaungai yra viena iš 136 Mianmaro oficialiai pripažintų etninių grupių ir viena iš 56 Kinijos tautų.

## Istorija
 
I mūsų eros tūkstantmetyje palaungų protėviai buvo pagrindinė etninė grupė, apgyvendinusi Šanų kalnyną. Vėliau į jų regioną kėlėsi tibetiečių-mjanmų kalbomis kalbančios etninės grupės, kurios maišėsi su palaungų populiacija ir ją asimiliavo. Paskutinė didelė migracija vyko XIII a., kuomet į palaungų žemes kėlėsi tajų gentys, davusios pradžią šanams. Jie perėmė hegemoniją regione ir sukūrė daug savo valstybių.

Po šių migracijų palaungai liko gyventi išbarstytose teritorijose visame kalnyne. Dėl geografinės atskirties tarp atskirų teritorijų atsirado kalbiniai skirtumai, todėl palaungus dabar sudaro 3-4 skirtingos etninės grupės, vartojančios skirtingas kalbas:
* **Rumai** () - šiauriausia grupė, gyvenanti Mianmaro-Kinijos pasienyje, Mansi ir Lašio vietovėse. Priskaičiuojama 140,600.. 
* **Šve** arba auksiniai palaungai - gyvena prie Nam Hsan, priskaičiuojama 150,000..
* **Ručingai**, **Pule** arba sidabriniai palaungai () - piečiausia grupė, gyvenanti Mandalajaus, Kathos, Pjinulvino ir Taungji vietovėse. Priskaičiuojama 272,000..
* **Riangai** () - šiaurinė grupė, gyvenanti Mianmaro ir Kinijos pasienyje. Priskaičiuojama 15,500..

Kartu su šanų kultūrine įtaka palaungai perėmė Theravados budizmą, išskyrus riangus, kurie išlaikė animizmą. Vienintelė žinoma jų įkurta valstybė, valdoma palaungų kilmės dinastijos, buvo Taungpengas (*Tawngpeng*), Britų Birmoje traktuotas kaip viena iš Šanų valstybių. Jame vyravo rumai palaungai. 

XX a. viduryje palaungai atsidūrė Mianmaro Šanų valstijos administracijoje. Nuo 1963 m. buvo įkurta Taangų valstybės išlaisvinimo armija, kuri pradėjo ginkluotą palaungų kovą su centrine valdžia. Nors 1991 m. pasirašyta paliaubų sutartis, palaungai patiria persekiojimą. Jų tarpe klesti aguonų auginimas bei heroino gamyba. XXI a. rumai palaungų teritorijoje įkurta Palaungų savivaldos zona.

## Nuorodos